Oficiālais Vēstnesis L 292 , 16/11/1977 Lpp. 0009 - 0010

Speciālizdevums somu valodā: Nodaļa 12 Sējums 1 Lpp. 0180

Speciālizdevums grieķu valodā Nodaļa 10 Sējums 1 Lpp. 0126

Speciālizdevums zviedru valodā: Nodaļa 12 Sējums 1 Lpp. 0180

Speciālizdevums spāņu valodā: Nodaļa 12 Sējums 3 Lpp. 0031

Speciālizdevums portugāļu valodā Nodaļa 12 Sējums 3 Lpp. 0031



Padomes Lēmums (1977. gada 7. novembris) par Kopienas mērķi samazināt patēriņu no primārās enerģijas avotiem jēlnaftas un naftas produktu piegādes grūtību gadījumā (77/706/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 103. panta 4. punktu; ņemot vērā Komisijas priekšlikumu; tā kā kopējas enerģētikas politikas izstrādāšana ir viens no mērķiem, ko Kopiena sev izvirzījusi; tā kā Komisijai jāierosina pasākumi, kas jāveic šajā nolūkā; tā kā piegādes grūtību gadījumā viena no galvenajām Kopienas enerģētikas politikas pamatprasībām ir reālas solidaritātes ieviešana starp dalībvalstīm; tā kā Padome ir pieņēmusi 1973. gada 24. jūlija Direktīvu 73/238/EEK par pasākumiem, kas veicami, lai mazinātu jēlnaftas un naftas produktu piegādes grūtību sekas [1]; tā kā Padome ir pieņēmusi 1968. gada 20. decembra Direktīvu 68/414/EEK, ar ko EEK dalībvalstīm uzliek par pienākumu uzturēt minimālus jēlnaftas un/vai naftas produktu krājumus [2], kas grozīta ar Direktīvu 72/425/EEK [3]; tā kā piegādes grūtību gadījumā enerģijas patēriņš Kopienā jāsamazina saskaņā ar paredzamajām pieejamības tendencēm un iespējamo rezerves fondu lietošanu; tā kā ir jānosaka kopīgs mērķis, lai saglabātu tirgus vienotību un nodrošinātu, ka visi enerģijas lietotāji Kopienā nes krīzes izraisīto grūtību taisnīgu daļu; tā kā, atbilstīgi Kopienas mērķim veicot pasākumus enerģijas patēriņa samazināšanā, dalībvalstīm būs jāņem vērā savu konkrēto tirgu struktūra, IR PIEŅĒMUSI ŠO LĒMUMU. 1. pants 1. Ja rodas jēlnaftas un naftas produktu piegādes grūtības vienā vai vairākās dalībvalstīs, Komisija, rīkojoties pēc dalībvalsts lūguma vai pēc savas iniciatīvas un pēc apspriešanās ar Direktīvā 73/238/EEK paredzēto grupu, var izvirzīt uzdevumu samazināt naftas produktu patēriņu Kopienā par līdz 10 % no parastā patēriņa. Šādu lēmumu var piemērot ne ilgāk par diviem mēnešiem. 2. Lai garantētu tirgus vienotību un nodrošinātu, ka visi enerģijas patērētāji Kopienā nes savu krīzes izraisīto grūtību taisnīgu daļu, Komisija: a) divu mēnešu laikposmam izbeidzoties un 1. punktā noteiktajās robežās, ierosina Padomei jaunu mērķi attiecībā uz: - neaizstājamiem naftas produktiem, izsakot procentos no šo produktu patēriņa, - aizstājamiem naftas produktiem, izsakot procentos no visiem aizstājamiem enerģijas avotiem; b) lielāka iztrūkuma gadījumā, var ierosināt Padomei, lai patēriņa samazināšanas mērķis pārsniedz 10 % un attiecināt to arī uz citiem enerģijas veidiem. 3. Naftas produktu daudzumus, kas ietaupīti diferencētās patēriņa samazināšanas rezultātā, kā paredzēts 2. punktā, sadala starp dalībvalstīm. 4. Padome 10 dienu laikā ar kvalificētu balsu vairākumu lemj par jebkuru no 2. punktā minētajiem Komisijas priekšlikumiem. 5. Ja Komisijas iejaukšanos lūgusi dalībvalsts, Komisija pieņem lēmumu — pēc šāda lūguma saņemšanas, ilgākais, piecu darbdienu laikā. 6. Jebkura dalībvalsts var vērsties Padomē par jebkuru Komisijas lēmumu ar uzdevumu samazināt patēriņu. Padome 10 dienu laikā pēc jautājuma nosūtīšanas tai ar kvalificētu balsu vairākumu var atcelt šādu lēmumu vai izdarīt tajā labojumus. 7. Dalībvalstis īsteno Komisijas pieņemtos lēmumus tūliņ pēc to paziņošanas. 2. pants Dalībvalstis bez kavēšanās veic visus vajadzīgos pasākumus, lai saskaņā ar 1. pantu samazinātu savu naftas produktu patēriņu un/vai enerģijas patēriņu kopumā par vismaz savu daļu no samazinājuma uzdevuma. 3. pants Dalībvalstis informē Komisiju par visiem saskaņā ar 2. pantu veiktajiem pasākumiem, tiklīdz tie stājas spēkā. 4. pants 1. Ja pēc apspriešanās ar Direktīvā 73/238/EEK paredzēto grupu vai ja, pamatojoties uz dalībvalstu sniegto informāciju, Komisija konstatē, ka situācija attiecībā uz jēlnaftas un naftas produktu piegādi vienā vai vairākās dalībvalstīs vairs neattaisno patēriņa samazināšanas pasākumu piemērošanu: a) tā nolemj izdarīt labojumus vai atcelt pasākumus, ja tie bija ieviesti ar Komisijas lēmumu; b) tā ierosina Padomei izdarīt labojumus vai atcelt pasākumus, ja tie bija ieviesti ar Padomes lēmumu; 2. Komisijas lēmums, kas pieņemts saskaņā ar 1. punkta a) apakšpunktu, stājas spēkā, tiklīdz dalībvalstīm par to ir paziņots. Jebkura dalībvalsts var vērsties Padomē par jebkuru Komisijas lēmumu, ar ko groza vai atceļ patēriņa samazināšanas pasākumus. 3. Padome 10 dienu laikā ar kvalificētu balsu vairākumu lemj par tai adresēto jautājumu. 5. pants Komisija, pēc apspriešanās ar dalībvalstīm, nosaka sīki izstrādātus noteikumus šā lēmuma īstenošanai. 6. pants Šis lēmums ir adresēts dalībvalstīm. Briselē, 1977. gada 7. novembrī Padomes vārdā— priekšsēdētājs A. Humblet [1] OV L 228, 16.9.1973., 1. lpp. [2] OV L 308, 23.12.1968., 14. lpp. [3] OV L 291, 28.12.1972., 154. lpp. --------------------------------------------------